પૂજા પછી બધી કન્યાઓ તો જતી રહી પરંતુ માં વૈષ્ણો દેવી ત્યાં જ રહી અને શ્રીધર ને કહ્યું, “બધાને તમારા ઘરે ભંડારા માટે નીમંત્રણ આપી આવો”.. આ સાંભળીને શ્રીધર પહેલા તો થોડી અસમંજસ માં પડી ગયા કે એક ગરીબ વ્યક્તિ આખા ગામ ને ભોજન કેવી રીતે કરાવી શકશે પરંતુ તે કન્યા ના આશ્વાસન ના કારણે શ્રીધરે ગામ માં ભંડારા નો સંદેશ પહોચાડી દીધો. આખા ગામને નીમંત્રણ આપવાની સાથે જ પાછા આવતી વખતે શ્રીધરે ગુરુ ગોરખનાથ અને તેમના શિષ્ય બાબા ભૈરવનાથ ને પણ ભોજન નું નીમંત્રણ આપ્યું.